Λαχανόρυζο με κολοκύθα
Εμπλουτίζουμε αυτό το μυρωδάτο και πικάντικο λαχανόρυζο με το λαχανικό της εποχής, την κολοκύθα. Προσθέτει επιπλέον γλύκα, γήινη γεύση και φίνο άρωμα.
1/2 μέτριο λάχανο, λεπτοκομμένo, 300 γρ. ψίχα κολοκύθας, σε κύβους 3 εκ., 420 γρ. ολόκληρα ντοματάκια κονσέρβας, πολτοποιημένα στον πολυκόφτη, 1 μεγάλο ξερό κρεμμύδι, ψιλοκομμένο, 1/2 καυτερή πιπερίτσα, ψιλοκομμένη, 1/2 κουτ. γλυκού τζίντζερ ξερό, τριμμένο, 1/2 φλιτζ. τσαγιού ρύζι Καρολίνα Σερρών, 90 ml ελαιόλαδο, αλάτι, φρεσκοτριμμένο πιπέρι, λίγος φρέσκος κόλιανδρος ή δυόσμος, ψιλοκομμένος (για το σερβίρισμα)
Για να ετοιμάσουμε το λαχανόρυζο με κολοκύθα, σε μια φαρδιά κατσαρόλα ζεσταίνουμε το λάδι σε μέτρια φωτιά και σοτάρουμε το κρεμμύδι με την πιπερίτσα και το τζίντζερ για 4-5 λεπτά, μέχρι να μαλακώσουν.Ρίχνουμε τον πολτό ντομάτας  μαζί με 100 ml νερό, αλατοπιπερώνουμε και μαγειρεύουμε για περίπου 10 λεπτά.Προσθέτουμε το λάχανο, λίγο ακόμα αλάτι και ανακατεύουμε.Μαγειρεύουμε για άλλα 5 λεπτά, μέχρι να μαλακώσει και να μειωθεί ο όγκος του.Ρίχνουμε 600 ml ζεστό νερό, σκεπάζουμε την κατσαρόλα με το καπάκι και μαγειρεύουμε για περίπου 15 λεπτά.Προσθέτουμε το ρύζι και την κολοκύθα, ανακατεύουμε και χαμηλώνουμε τη φωτιά.Μαγειρεύουμε για άλλα 15 λεπτά, μέχρι να μαλακώσει το ρύζι και να απορροφήσει τα περισσότερα υγρά.Πασπαλίζουμε με το  μυρωδικό και σερβίρουμε.
Κολοκύθα,Λάχανο,Ρύζι,Vegan,Χορτοφαγικά